РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27

от заседание на Комисия ”Професионална квалификация и 
информационни технологии”,
проведено на 20.07.2016 г.

Днес, 20.07.2016 г. /сряда/ от 16.00 часа се проведе заседание на комисия “Професионална квалификация и информационни технологии”, в състав:

          ПРЕДСЕДАТЕЛ: Румен Георгиев 
                   ЧЛЕНОВЕ:  Галина Карагьозова  
Даниела Костова	           	          
Елка Атанасова 
	Мария Кузманова
	Юлиана Колева

На заседанието присъстваха експертните сътрудници към комисията: Валери Михайлов – директор дирекция „ИТСС” – АВСС и Светослав Неделчев – началник отдел „ИОВСС“, дирекция „ИТСС“ – АВСС.

1.ОТНОСНО: Писма от Министерство на правосъдието относно въпроси, свързани с трансфер на данни и настройки на мрежовото оборудване в съдилищата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1.	ПРИЕМА за сведение писмата от Министерство на правосъдието относно въпроси, свързани с трансфер на данни и настройки на мрежовото оборудване в съдилищата.

2.ОТНОСНО: Писмо от „Информационно обслужване“ АД относно прехвърляне на информация от системата за управление на съдебните дела САС „Съдебно деловодство“ към Единния електронен портал.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. ПРИЕМА за сведение  писмото от „Информационно обслужване“ АД относно прехвърляне на информация от системата за управление на съдебните дела САС „Съдебно деловодство“ към Единния електронен портал.

3.ОТНОСНО: Писмо от „Абати“ АД относно кореспонденция за трансфер на информация САС „Съдебно деловодство“ към Единен портал на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. ПРИЕМА за сведение писмото от „Абати“ АД относно кореспонденция за трансфер на информация САС „Съдебно деловодство“ към Единен портал на съдебната власт. 

4.ОТНОСНО: Писмо от „Информационно обслужване“ АД относно издаване и подновяване на удостоверения за квалифициран електронен подпис.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. ПРИЕМА за сведение писмото от „Информационно обслужване“ АД относно издаване и подновяване на удостоверения за квалифициран електронен подпис.
4.2. Да се уведомят органите на съдебната власт за предложението от писмото на „Информационно обслужване“ АД. 

5.ОТНОСНО: Искане от председателя на Софийски градски съд за осигуряване на средства за закупуване на компютърни конфигурации.
Към писмото са приложени само две оферти, цените са над определените лимити.  

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ”
Р Е Ш И :

5.1. ВРЪЩА искането от председателя на Софийски градски съд за осигуряване на средства за закупуване на компютърни конфигурации за окомплектоване с поне три оферти, съобразени с приетите лимити.
5.2. ОТЛАГА разглеждането на искането от председателя на Софийски градски съд до окомплектоването му и за преценка на възможността за осигуряване на поисканата техника в рамките на провежданата централизирана поръчка за нуждите на съдилищата.

6.ОТНОСНО: Искане от председателя на Административен съд гр. Плевен за осигуряване на средства за закупуване на 1 брой мултифункционална копирна машина.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

6.1. Искането от председателя на Административен съд гр. Плевен за осигуряване на средства за закупуване на мултифункционална копирна машина, не е от компетентността на комисия „ПКИТ“.
6.2. Изпраща решението по т.6.1 на комисия „Бюджет и финанси”, по компетентност.

7.ОТНОСНО: Проект на Правила за провеждане на избори за членове на Висшия съдебен съвет от съдиите, прокурорите и следователите.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

7.1. Да се обобщят всички постъпили становища и предложения от органите на съдебната власт и да се включат в проекта на Правилата за провеждане на избори за членове на Висшия съдебен съвет от съдиите, прокурорите и следователите. Същите да се разгледат от комисия „Професионална квалификация и информационни технологии“ на извънредно заседание на 25.07.2016 г. от 9.00 ч.
7.2. Проектът на Правилата за провеждане на избори за членове на Висшия съдебен съвет от съдиите, прокурорите и следователите да се внесе в заседания на Съдийската колегия на ВСС на 26.07.2016 г. и Прокурорската колегия на ВСС на 27.07.2016 г., както и на Пленума на ВСС на 28.07.2016 г. 

8.ОТНОСНО: Въпросник за работа по Единен европейски идентификатор за съдебна практика (ECLI) за публикуване на съдебни решения.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

8.1. ВЪЗЛАГА на Мария Кузманова, Галина Карагьозова и Елка Атанасова – членове на ВСС да допълнят Въпросника за работа по Единен европейски идентификатор за съдебна практика (ECLI) за публикуване на съдебни решения.
8.2. Изпраща попълнения въпросник на дирекция „Международна дейност“.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ